અલથાણ, વીઆઈપી રોડ સ્થિત શગુન વિલા રેસિડેન્સીમાં રહેતી રચના મોદી ગત તા.30મીએ સવારે પોતાની કારમાં યુપી, મકનપુર જવા નીકળી હતી. દરમિયાન તેણીની હત્યા થઈ હોવાની વાત પોલીસ દ્વારા માતા મીતાબેન મોદી સુધી પહોંચી હતી. ત્યારબાદ રચના પોતાના જ્યોતિષ ગુરુ કૃષ્ણકાંત કે.રાવલ ઉર્ફે કનુ કાંતિલાલ બ્રાહ્મણ (ઉં.વ.51) સાથે નીકળી હોવાની હકીકત મંડાવર પોલીસ સમક્ષ આવી હતી. પોલીસ તપાસ દરમિયાન રચનાની લાશ મળી આવી ત્યાંથી ચપ્પુ અને દોઢેક કિમી દૂરથી તેણીની અકસ્માતગ્રસ્ત કાર મળી હતી. જ્યારે રચના સાથે નીકળેલો જ્યોતિષ ગુરુ કનુ મહારાજ ગાયબ હતો. બીજી બાજુ માતા મીતાબેને પુત્રી રચનાની હત્યા કનુ મહારાજે કરી હોવાનો આક્ષેપ કરતા તે દિશામાં પોલીસે તપાસ શરૃ કરી હતી.